Varaumboð eru hesi: Jón Harald Poulsen, næstformaður, umboðandi Føroya landsstýri Mary Antonsdóttir, varaumboð vegna løntakarar Jórun Gardar, varaumboð vegna arbeiðsgevarar Leif Olsen, varaumboð vegna skúla-, heilsu- og almannaverk Annetta Saltá, varaumboð vegna Kvinnufelagssamskipan Føroya Tað er Elsebeth Mercedis Gunnleygsdóttur, landsstýriskvinna í almannamálum, sum eisini er landsstýriskvinna í javnstøðumálum, ið setir Javnstøðunevndina, millum annað við tilmæli frá arbeiðsgevarum, løntakarum, skúla-, heilsu- og almannaverk og Kvinnufelagssamkipan Føroya. Fremsta uppgávan hjá Javnstøðunevndini er at hava eftirlit við at javnstøðulógin verður hildin. Endamálið við Javnstøðulógini er at beina burtur allan mismun vegna kyn. Javnstøðunevndin skal harafturat ráðgeva myndugleikum, stovnum, feløgum og einstaklingum í javnstøðuspurningum og skal gera tilmæli í javnstøðumálum. Javnstøðunevndin fer seinni í vikuni á fund við landsstýriskvinnuna, og fer eftir hetta til verka.